text: [{"text_idx": "#000001", "text": "Biograflo\u0301gin skal setast u\u0301r gildi"}, {"text_idx": "#000002", "text": "Lo\u0301gin um biografar er eitt o\u0301ney\u00f0ugt bureaukratiskt fyribrigdi, sum eftirhondini er vor\u00f0in o\u0301ti\u0301\u00f0arho\u0301skandi. Siri\u00f0 Stenberg hevur lagt uppskot fyri tingi\u00f0 um at avtaka biograflo\u0301gina"}, {"text_idx": "#000003", "text": "Frameftir skal ta\u00f0 ikki vera ney\u00f0ugt at bi\u00f0ja landssty\u0301risfo\u0301lki\u00f0 i\u0301 mentama\u0301lum um loyvi, um tu\u0301 \u00e6tlar at stovna ein biograf, ella um tu\u0301 \u00e6tlar at hava almenna filmssy\u0301ning."}, {"text_idx": "#000005", "text": "Sum st\u00f8\u00f0an er i\u0301 dag skulu \u00f8ll, i\u00f0 ynskja at seta a\u0301 stovn ein biograf, bi\u00f0ja landssty\u0301ri\u00f0 um loyvi, og loyvini skulu endurny\u0301ggjast 5. Hv\u00f8rt a\u0301r. Ta\u0301 loyvini skulu endurny\u0301ggjast, skulu umm\u00e6li fra\u0301 kommununi og l\u00f8gregluni sendast vi\u00f0."}, {"text_idx": "#000006", "text": "Men skipanin er o\u0301ti\u0301\u00f0arho\u0301skandi, og harumframt er hon merkt av tilvild, sigur mentama\u0301lara\u0301\u00f0i\u00f0 i\u0301 vi\u00f0merkignunum. Ta \u00f0er er sera sja\u0301ldan, at tey, i\u00f0 hava filmssy\u0301ningar, av si\u0301num eintingum s\u00f8kja Almanna- og mentama\u0301lara\u0301\u00f0i\u00f0 um loyvi, men ra\u0301\u00f0i\u00f0 ma\u0301 hinvegin venda s\u00e6r til fyriskipararnar, so hv\u00f8rt ta\u00f0 fr\u00e6ttist um \u00e6tlanir at hava almennar filmssy\u0301ningar."}, {"text_idx": "#000008", "text": "Harumframt vi\u0301sir l\u00f8gtingslo\u0301gin um biografar til l\u00f8gtingslo\u0301gina um filmseftirlit, i\u00f0 var\u00f0 sett u\u0301r gildi vi\u00f0 lo\u0301gini um mi\u00f0lara\u0301\u00f0 til verju fyri b\u00f8rn og ung fra\u0301 2007."}]